Държавен вестник, бр. 62, 2015 г., стр. 51

БРОЙ  62	
Д Ъ Р Ж А В Е Н  В Е С Т Н И К 	
СТР.  51  
Правомощия за преодоляване и отстраняване 
на пречките пред възможността за преструк-
туриране на група, когато БНБ, съответно 
Комисията, е орган за преструктуриране на 
дъщерно дружество
Чл. 31. (1) Българската народна банка, 
съответно Комисията, в качеството си на 
орган за преструктуриране на институция, 
лицензирана в Република България, която е 
дъщерно дружество на предприятие майка от 
Европейския съюз, участва заедно с органа за 
преструктуриране на ниво група и с органите 
за преструктуриране на останалите дъщерни 
дружества от групата в разглеждането на 
изискваната съгласно чл. 27 оценка в рамките 
на колегията за преструктуриране с цел по-
стигане на съвместно решение за прилагането 
на мерките, набелязани съгласно чл. 29 по 
отношение на всички институции, които са 
част от групата.
(2) В случаите по ал. 1 БНБ, съответно 
Комисията, представя на органа за преструкту-
риране на ниво група своите мнения и резерви 
по съществените пречки пред възможността 
за преструктуриране на групата, оценяването 
на мерките, предложени от предприятието 
майка от Европейския съюз, и по възмож-
ните мерки на ниво група за преодоляване и 
отстраняване на пречките.
(3) При липса на съвместно решение в 
рамките на колегията за преструктуриране на 
групата БНБ, съответно Комисията, може до 
изтичането на срока по чл. 30, ал. 8 да отнесе 
до ЕБО въпрос за предприемане на мерки по 
чл. 29, ал. 4, т. 7, 8 или т. 11 в съответствие с 
чл. 19 от Регламент (ЕС) № 1093/2010.
(4) При непостигане на съвместно реше-
ние в срока по чл. 30, ал. 8 БНБ, съответно 
Комисията, взема самостоятелно решение 
относно подходящите мерки, които да бъдат 
предприети от дъщерното дружество в съот-
ветствие с чл. 29.
(5) Решението по ал. 4 се мотивира и в него 
се отчитат мненията и резервите на органа за 
преструктуриране на ниво група и на други-
те органи за преструктуриране. Българската 
народна банка, съответно Комисията, пре-
доставя мотивираното решение на дъщерното 
дружество и на органа за преструктуриране 
на ниво група.
(6) Ако до изтичането на четиримесечния 
срок за постигане на съвместно решение ор-
ган за преструктуриране е отнесъл въпрос за 
предприемане на мерки по чл. 29, ал. 4, т. 7, 
8 или т. 11 до ЕБО в съответствие с чл. 19 от 
Регламент (ЕС) № 1093/2010, БНБ, съответно 
Комисията, отлага вземането на решение и 
изчаква решението, което ЕБО може да вземе 
в срок един месец, след което взема решение 
в съответствие с решението на ЕБО. Ако ЕБО 
не се произнесе в рамките на един месец, по 
отношение на дъщерното дружество се прилага 
решението на БНБ, съответно на Комисията.
(7) Решенията по ал. 4 и 6 са окончателни.
Правомощия за преодоляване и отстраняване на 
пречките пред възможността за преструктури-
ране, когато в Република България е установен 
значим клон
Чл. 32. Когато в Република България е ус-
тановен значим клон на институция от група 
с предприятие майка от Европейския съюз и 
доколкото това е от значение за клона, БНБ, 
съответно Комисията, участва в консултация, 
инициирана от органа за преструктуриране 
на ниво група, относно:
1. постигането на решение в колегията за 
преструктуриране във връзка с набелязването 
на съществените пречки пред възможността 
за преструктуриране на групата;
2. оценяването на мерките, предложени 
от предприятието майка от Европейския 
съюз с цел преодоляване или отстраняване 
на пречките;
3. оценяването на мерките, изискани от 
органите за преструктуриране с цел преодо-
ляване или отстраняване на пречките.
Правомощия на компетентния орган за пре-
одоляване и отстраняване на пречките пред 
възможността за преструктуриране
Чл. 33. Когато е надзорен орган по отно-
шение на дъщерна институция, лицензирана в 
Република България, която е част от група с 
предприятие майка от Европейския съюз, БНБ, 
съответно Комисията, участва в консултация, 
инициирана от органа за преструктуриране на 
ниво група, относно постигането на решение 
в колегията за преструктуриране относно:
1. набелязването на съществените пречки 
пред възможността за преструктуриране на 
групата;
2. оценяването на мерките, предложени 
от предприятието майка от Европейския 
съюз с цел преодоляване или отстраняване 
на пречките;
3. оценяването на мерките, изискани от 
органите за преструктуриране с цел преодо-
ляване или отстраняване на пречките.
Г л а в а  ч е т в ъ р т а
ВЪТРЕШНОГРУПОВА ФИНАНСОВА 
ПОДКРЕПА
Споразумение за вътрешногрупова финансова 
подкрепа
Чл. 34. (1) Институция по чл. 1, ал. 1, т. 1 
и 2, когато е институция майка от държава 
членка, институция майка от Европейския 
съюз или дъщерно дружество в рамките на 
група, или дружествата по чл. 1, ал. 1, т. 3, 4 
и 5 могат да сключат споразумение с другите 
субекти от групата, попадащи в обхвата на 
консолидирания надзор върху предприятието